Befalsskolen for kavaleriet

Befalsskolen for kavaleriet (BSK) ble opprettet i 1818, og utdannet befal til kavaleriet. Befalsskolen het først Underoffisersskolen for kavaleriet, og het Skoleeskadronen fra «Hærordningen av 1887» ble innført i 1889 til «Hærordningen av 1933/1934» trådte i kraft.

Kong Harald V (da prins Harald) var elev ved BSK fra januar til desember 1956. 

Skolen holdt til i egen bygning i Myntgtata 2 til 9. april 1940. Under felttoget i Norge i 1940 satte skolen opp en eskadron til hest under kommando av skolesjefen Harald Broch, og ble tilsluttet Gruppe Mork. Eskadronen deltok under kampene på Ringerike. Skolen ble gjenopprettet på Trandum i 1945.

I 1997 flyttet Befalsskolen for kavaleriet fra Trandum leir til Rena leir.

BSK var en del av Søndenfjeldske Dragonregiment fra 1987 til våren 2002, da siste kull fra ble uteksaminert. Da ble skolen slått sammen med Befalsskolen for feltartilleriet til den nye Befalsskolen for Hærens kampvåpen. Denne skolen eksisterte frem til Hærens befalsskole ble etablert i 2005, som samlet alle Hærens befalsskoler.

Linjer
Oppklaringslinjen
Stormerlinjen
Stridsvognlinjen
Panservernlinjen

Referanser

 Litteratur 
 Harald Broch: Kavaleriets skole- og garnisonsavdeling 1796-1940, Oslo 1956

Kategori:Norske nedlagte militæravdelinger
Kategori:Tidligere utdanningsinstitusjoner i Akershus
Kategori:Tidligere utdanningsinstitusjoner i Innlandet
Kategori:Skoler i Hæren (Norge)
Kategori:Kavaleriet i Norge
Kategori:Utdanningsinstitusjoner etablert i 1818
Kategori:1818 i Norge
Kategori:Opphør i 2002